ddrg/super_eurlex huggingface dataset:
Kommissionens beslutning

af 25. april 2000

om ændring af beslutning 97/20/EF om listen over tredjelande, der opfylder betingelserne for ligestilling med hensyn til betingelserne for produktion og afsætning af toskallede bløddyr, pighuder, sækdyr og havsnegle

(meddelt under nummer K(2000) 1052)

(EØS-relevant tekst)

(2000/332/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/492/EØF af 15. juli 1991 om sundhedsmæssige betingelser for produktion og afsætning af levende toskallede bløddyr(1), senest ændret ved direktiv 97/79/EF(2), særlig artikel 9, nr. 3, litra b), og

ud fra følgende betragtninger:

(1) Kommissionens beslutning 97/20/EF(3), senest ændret ved beslutning 98/571/EF(4), fastlægger listen over tredjelande, hvorfra indførsel til konsum af toskallede bløddyr, pighuder, sækdyr og havsnegle i enhver form er tilladt.

(2) I Kommissionens beslutning 2000/333/EF(5), er der fastsat særlige importbetingelser for toskallede bløddyr, pighuder, sækdyr og havsnegle fra Den Socialistiske Republik Vietnam. Beslutning 97/20/EF bør derfor ændres, så Den Socialistiske Republik Vietnam medtages i del I i listen.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 97/20/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 25. april 2000.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 1.

(2) EFT L 24 af 30.1.1998, s. 31.

(3) EFT L 6 af 10.1.1997, s. 46.

(4) EFT L 277 af 14.10.1998, s. 42.

(5) Se side 42 i denne Tidende.

BILAG

Liste over tredjelande, hvorfra indførsel til konsum af toskallede bløddyr, pighuder, sækdyr og havsnegle i enhver form er tilladt

I. Tredjelande, der er omfattet af en særlig beslutning på grundlag af Rådets direktiv 91/492/EØF

AU Australien

CL Chile

MA Marokko

PE Peru

VN Den Socialistiske Republik Vietnam

KR Sydkorea

TN Tunesien

TR Tyrkiet

II. Tredjelande, der måtte blive omfattet af en foreløbig beslutning på grundlag af Rådets beslutning 95/408/EF

CA Canada

FO Færøerne

GL Grønland

NZ New Zealand

TH Thailand (kun for produkter, der er steriliseret eller varmebehandlet efter betingelserne i Kommissionens beslutning 93/25/EØF)

US Amerikas Forenede Stater
Kommissionens beslutning

af 18. april 2000

om ændring af beslutning 97/467/EF om midlertidige lister over tredjelandsvirksomheder, hvorfra medlemsstaterne tillader indførsel af kød af kanin og opdrættet vildt

(meddelt under nummer K(2000) 1032)

(EØS-relevant tekst)

(2000/329/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 98/603/EF(2), særlig artikel 2, stk. 1, og

ud fra følgende betragtninger:

(1) Ved Kommissionens beslutning 97/467/EF(3), senest ændret ved beslutning 2000/212/EF(4), er der opstillet midlertidige lister over virksomheder, der producerer kød af kanin og opdrættet vildt.

(2) Brasilien har fremsendt en liste over virksomheder, der producerer kaninkød og kød af opdrættet vildt, og for hvilke de ansvarlige myndigheder attesterer, at de er i overensstemmelse med EF's regler.

(3) Der kan således for Brasilien opstilles en midlertidig liste over virksomheder, der producerer kød af kanin og opdrættet vildt.

(4) Beslutning 97/467/EF bør derfor ændres.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Teksten i bilaget til denne beslutning indføjes i bilaget til beslutning 97/467/EF.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. april 2000.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 289 af 28.10.1998, s. 36.

(3) EFT L 199 af 26.7.1997, s. 57.

(4) EFT L 65 af 14.3.2000, s. 33.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

"País: Brasil/Land: Brasilien/Land: Brasilien/Χώρα: Βραζιλία/Country: Brazil/Pays: Brésil/Paese: Brasile/Land: Brazilië/País: Brasil/Maa: Brasilia/Land: Brasilien

>TABELPOSITION>"
Rådets afgørelse

af 17. april 2000

om udnævnelse af et medlem af Det Rådgivende Udvalg for Euratoms Forsyningsagentur

(2000/C 129/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur(1), senest ændret ved afgørelse 95/1/EF, Euratom, EKSF af 1. januar 1995(2),

under henvisning til Rådets afgørelse af 14. juni 1999 om udnævnelse af medlemmerne af Det Rådgivende Udvalg for Euratoms Forsyningsagentur(3),

under henvisning til udtalelse fra Kommissionen, og

ud fra følgende betragtninger:

En plads som medlem af nævnte udvalg er blevet ledig ved H. M. VAN MARLEs fratræden, der blev meddelt Rådet den 17. februar 2000;

denne ledige plads skal derfor besættes;

den nederlandske regering indstillede en kandidat den 17. februar 2000 -

TRUFFET FØLGENDE AFGØRELSE:

Eneste artikel

H. H. KOCKX udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 2001.

Udfærdiget i Luxembourg, den 17. april 2000.

På Rådets vegne

L. Capoulas Santos

Formand

(1) EFT 27 af 6.12.1958, s. 534/58.

(2) EFT L 1 af 1.1.1995, s. 1.

(3) EFT C 186 af 2.7.1999, s. 1.
Kommissionens afgørelse

af 25. april 2000

om ændring af afgørelse 1999/215/EF om godtagelse af tilsagn afgivet i forbindelse med antidumpingproceduren vedrørende importen af binde- og pressegarn med oprindelse i Polen, Tjekkiet og Ungarn og om afslutningen af proceduren med hensyn til importen af sådanne varer med oprindelse i Saudi-Arabien

(meddelt under nummer K(2000) 1058)

(2000/324/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 905/98(2), særlig artikel 8, stk. 9,

efter høring af Det Rådgivende Udvalg, og

ud fra følgende betragtninger:

A. TIDLIGERE PROCEDURE

(1) Efter en undersøgelse, der blev indledt ved en meddelelse offentliggjort i De Europæiske Fællesskabers Tidende(3), indførte Rådet ved forordning (EF) nr. 603/1999(4) en endelig antidumpingtold på importen af binde- og pressegarn af polypropylen med oprindelse i Polen, Tjekkiet og Ungarn.

(2) Inden for rammerne af denne undersøgelse godtog Kommissionen endvidere ved afgørelse 1999/215/EF af 16. marts 1999(5) pristilsagn fra bl.a. det polske selskab WKI Isoliertechnik Spolka z.o.o. (i det følgende benævnt "selskabet").

B. TILBAGETRÆKNING AF TILSAGN

(3) Selskabet har imidlertid nu trukket sit tilsagn tilbage efter at have haft vanskeligheder ved at overholde visse betingelser i tilsagnet.

(4) I betragtning af denne tilbagetrækning skal afgørelse 1999/215/EF derfor ændres, så selskabets navn fjernes fra listen over selskaber, hvis tilsagn er godtaget i denne procedure.

(5) Sideløbende med denne afgørelse har Rådet ved forordning (EF) nr. 968/2000(6) trukket den fritagelse for antidumpingtold, der var indrømmet dette selskab, tilbage og indført en endelig antidumpingtold over for selskabet -

TRUFFET FØLGENDE AFGØRELSE:

Artikel 1

Artikel 1, stk. 1, i afgørelse 1999/215/EF affattes således:

"1. De tilsagn, der er afgivet af nedennævnte producenter i forbindelse med antidumpingproceduren vedrørende importen til Fællesskabet af binde- og pressegarn af polypropylen med oprindelse i Polen, Tjekkiet og Ungarn, godtages.

>TABELPOSITION>"

Artikel 2

Denne afgørelse får virkning dagen efter offentliggørelsen i De Europæiske Fællesskabers Tidende.

Udfærdiget i Bruxelles, den 25. april 2000.

På Kommissionens vegne

Pascal Lamy

Medlem af Kommissionen

(1) EFT L 56 af 6.3.1996, s. 1.

(2) EFT L 128 af 30.4.1998, s. 18.

(3) EFT C 1 af 3.1.1998, s. 10.

(4) EFT L 75 af 20.3.1999, s. 1.

(5) EFT L 75 af 20.3.1999, s. 34.

(6) Se side 1 i denne Tidende.
Kommissionens beslutning

af 7. april 2000

om godkendelse af Italiens program for infektiøs hæmatopoietisk nekrose og egtvedsyge for akvakulturbrug i Udine-provinsen

(meddelt under nummer K(2000) 920)

(Kun den italienske udgave er autentisk)

(EØS-relevant tekst)

(2000/310/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 10, stk. 2, og

ud fra følgende betragtninger:

(1) Medlemsstaterne kan forelægge Kommissionen et program for at opnå status som godkendt akvakulturbrug i en ikke godkendt zone med hensyn til visse fiskesygdomme.

(2) Italien har forelagt Kommissionen et program for infektiøs hæmatopoietisk nekrose (IHN) og egtvedsyge (VHS) med henblik på at opnå status som godkendt akvakulturbrug for fem brug i Udine-provinsen.

(3) I programmet beskrives det pågældende områdes geografiske beliggenhed, de foranstaltninger, som de officielle tjenester skal træffe, de procedurer, som laboratorierne skal følge, omfanget af de pågældende sygdomme og de bekæmpelsesforanstaltninger, der skal anvendes, hvis en af disse sygdomme påvises.

(4) Programmet er blevet behandlet og har vist sig at være i overensstemmelse med artikel 10 i direktiv 91/67/EØF.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det program for bekæmpelse af IHN og VHS på fem akvakulturbrug i Tagliamento-flodens øvre afvandingsområde i Udine provinsen, som Italien har forelagt, godkendes.

Artikel 2

Italien sætter de nødvendige love og administrative bestemmelser i kraft for at efterkomme det i artikel 1 nævnte program.

Artikel 3

Denne beslutning er rettet til Den Italienske Republik.

Udfærdiget i Bruxelles, den 7. april 2000.

På Kommissionens vegne

David Byrne

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.
Kommissionens beslutning

af 7. april 2000

om godkendelse af Tysklands program for infektiøs hæmatopoietisk nekrose og egtvedsyge

(meddelt under nummer K(2000) 996)

(Kun den tyske udgave er autentisk)

(EØS-relevant tekst)

(2000/312/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 10, stk. 2, og

ud fra følgende betragtninger:

(1) Medlemsstaterne kan forelægge Kommissionen et program for at opnå status som godkendt område med hensyn til visse fiskesygdomme.

(2) Tyskland har forelagt Kommissionen et program for infektiøs hæmatopoietisk nekrose (IHN) og egtevedsyge (VHS) med henblik på at opnå status som godkendt område for afvandingsområder i Baden-Württemberg og Bayern.

(3) I programmet beskrives det pågældende områdes geografiske beliggenhed, de foranstaltninger, som de officielle tjenester skal træffe, de procedurer, som laboratorierne skal følge, omfanget af de pågældende sygdomme og de bekæmpelsesforanstaltninger, der skal anvendes, hvis en af disse sygdomme påvises.

(4) Programmet er blevet behandlet og har vist sig at være i overensstemmelse med artikel 10 i direktiv 91/67/EØF.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det program for bekæmpelse af IHN og VHS, som Forbundsrepublikken Tyskland har forelagt for følgende områder, godkendes:

- et område i afvandingsområdet "Wolfegger Aach und Rohrsee"

- et område i afvandingsområdet "Obern Nagold"

- området "Großer Lauter" i Donaus afvandingsområde.

Artikel 2

Forbundsrepublikken Tyskland sætter de nødvendige love og administrative bestemmelser i kraft for at efterkomme det i artikel 1 nævnte program.

Artikel 3

Denne beslutning er rettet til Forbundsrepublikken Tyskland.

Udfærdiget i Bruxelles, den 7. april 2000.

På Kommissionens vegne

David Byrne

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.
Rådets afgørelse

af 30. marts 2000

om indgåelse af en aftale i form af brevveksling mellem Det Europæiske Fællesskab og Den Tjekkiske Republik om udvidelse af Fællesskabets Common Communication Network/Common System Interface (CCN/CSI) inden for rammerne af konventionen om en fælles forsendelsesprocedure

(2000/306/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum, og stk. 3, første afsnit,

under henvisning til forslag fra Kommissionen, og

ud fra følgende betragtninger:

(1) Som led i implementeringen af det datamatiserede forsendelsessystem, der er indført ved afgørelse nr. 1/1999 truffet af Den Blandede Kommission EF/EFTA (fælles forsendelse)(1), skal der oprettes et internationalt datanetværk til informationsudveksling mellem de kompetente myndigheder i parterne i konventionen af 20. maj 1987 om en fælles forsendelsesprocedure(2), i det følgende benævnt "konventionen".

(2) Det Europæiske Fællesskab har allerede udviklet Common Communication Network/Common System Interface (CCN/CSI), som opfylder de nødvendige krav.

(3) Ifølge afgørelse nr. 2/1999 truffet af Den Blandede Kommission (fælles forsendelse)(3) skal CCN/CSI anvendes af alle kontraherende parter i konventionen (EF/EFTA), og partnerlandenes finansielle deltagelse og andre hermed forbundne spørgsmål aftales mellem Fællesskabet og hvert af partnerlandene.

(4) Den 22. oktober 1999 bemyndigede Rådet Kommissionen for De Europæiske Fællesskaber til at føre forhandlinger med hvert af de ikke-EU-lande, der er part i konventionen, om en aftale i form af brevveksling om udvidelse af CCN/CSI til hvert af dem.

(5) Kommissionen har ført forhandlinger om udvidelse af CCN/CSI til også at omfatte Den Tjekkiske Republik.

(6) Aftalen i form af brevveksling om denne udvidelse bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Den Tjekkiske Republik om udvidelse af Fællesskabets Common Communication Network/Common System Interface (CCN/CSI) inden for rammerne af konventionen om en fælles forsendelsesprocedure godkendes herved på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

Formanden for Rådet bemyndiges til at udpege den eller de personer, der er beføjet til at undertegne aftalen i form af brevveksling med bindende virkning for Fællesskabet.

Artikel 3

Denne afgørelse får virkning på dagen for offentliggørelsen i De Europæiske Fællesskabers Tidende.

Udfærdiget i Bruxelles, den 30. marts 2000.

På Rådets vegne

J. Sócrates

Formand

(1) EFT L 65 af 12.3.1999, s. 50.

(2) EFT L 226 af 13.8.1987, s. 2.

(3) EFT L 119 af 7.5.1999, s. 53.
Kommissionens beslutning

af 18. april 2000

om anden ændring af beslutning 1999/549/EF om visse beskyttelsesforanstaltninger vedrørende Newcastle disease i Australien

(meddelt under nummer K(2000) 1033)

(EØS-relevant tekst)

(2000/313/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EØF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, stk. 6,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(2), senest ændret ved direktiv 96/43/EF(3), særlig artikel 18, stk. 7, og

ud fra følgende betragtninger:

(1) På grund af udbrud af Newcastle disease i New South Wales i Australien vedtog Kommissionen den 19. juli 1999 beslutning 1999/549/EF(4), der suspenderede indførslen af levende fugle, rugeæg og fersk fjerkrækød, samt kød af vildtlevende og opdrættet fjervildt fra nævnte delstat til den 1. december 1999.

(2) På grund af nye udbrud af Newcastle disease i Sydney-området i New South Wales og i afventning af resultaterne af en serologisk undersøgelse, der skulle give et klarere billede af situationen, vedtog Kommissionen den 30. november 1999 beslutning 1999/868/EF om ændring af beslutning 1999/549/EF om visse beskyttelsesforanstaltninger vedrørende Newcastle disease i Australien(5), der videreførte beskyttelsesforanstaltningerne til den 1. maj 2000.

(3) Ved Kommissionens beslutning 1999/868/EF blev det område, der er omfattet af beskyttelsesforanstaltninger, reduceret til den østlige del af New South Wales.

(4) I begyndelsen af 2000 blev der konstateret nye udbrud i det område, der er omfattet af beskyttelsesforanstaltninger.

(5) Australien har ikke anvendt udryddelsesforholdsregler for nogle af udbruddene og har påbegyndt et vaccinationsprogram.

(6) På baggrund af sygdommens udvikling er det nødvendigt at videreføre beskyttelsesforanstaltningerne.

(7) Beskyttelsesforanstaltningerne anvendes, indtil der er opnået et klart billede af sygdomssituationen og de foranstaltninger til bekæmpelse af Newcastle disease, som gennemføres i New South Wales.

(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 5 i beslutning 1999/549/EF ændres "1. maj 2000" til "1. november 2000".

Artikel 2

Denne beslutning er rettet til medlemsstaterne.

Udfærdiget i Bruxelles, den 18. april 2000.

På Kommissionens vegne

David Byrne

Medlem af Kommissionen

(1) EFT L 24 af 31.1.1998, s. 9.

(2) EFT L 268 af 24.9.1991, s. 56.

(3) EFT L 162 af 1.7.1996, s. 1.

(4) EFT L 209 af 7.8.1999, s. 36.

(5) EFT L 334 af 28.12.1999, s. 51.
Kommissionens beslutning

af 11. april 2000

om bemyndigelse af medlemsstaterne til midlertidigt at tillade handel med frø af visse arter, der ikke opfylder kravene i Rådets direktiv 66/401/EØF

(meddelt under nummer K(2000) 954)

(EØS-relevant tekst)

(2000/321/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF om handel med frø af foderplanter(1), senest ændret ved direktiv 98/96/EF(2), særlig artikel 17,

under henvisning til anmodning fra Sverige, og

ud fra følgende betragtninger:

(1) I Sverige er mængden af frø af forårssorter af markært, der passer til klimaforholdene i Sverige, og som indgår i den fælles sortsliste over landbrugsplantearter eller i medlemsstaternes nationale lister, utilstrækkelig og kan således ikke dække landets behov.

(2) Det er umuligt at dække behovet tilfredsstillende med frø, som opfylder alle krav i nævnte direktiv, fra andre medlemsstater eller tredjelande.

(3) Sverige bør derfor i en periode, der udløber den 30. juni 2000, bemyndiges til at tillade handel med frø af markært af varieteten "Grande", som ikke indgår i hverken den fælles sortsliste over landbrugsplantearter eller medlemsstaternes nationale lister.

(4) Andre medlemsstater, som er i stand til at forsyne Sverige med frø af ovennævnte varietet, bør også bemyndiges til at tillade handel med sådant frø.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Sverige bemyndiges til indtil den 30. juni 2000 at tillade handel på sit område med 500 ton frø af forårssorter af markært (Pisum sativum) af varieteten "Grande", som ikke indgår i hverken den fælles sortliste over landbrugsplantearter eller medlemsstaternes nationale lister, hvis følgende betingelse er opfyldt:

a) Den officielle etiket er brun.

Artikel 2

1. De øvrige medlemsstater bemyndiges til på de i artikel 1 fastsatte betingelser og til de af ansøgermedlemsstaten påtænkte formål at tillade handel på deres område med frø, for hvilket handel tillades efter denne beslutning.

2. Ved anvendelsen af stk. 1 yder medlemsstaterne hinanden administrativ bistand. Ansøgermedlemsstaten skal af de øvrige medlemsstater underrettes om, hvorvidt de har til hensigt at tillade handel med sådant frø, inden der kan gives tilladelse. Ansøgermedlemsstaten kan kun gøre indsigelse, hvis hele den mængde, der er anført i denne beslutning, allerede er blevet fordelt.

Artikel 3

Medlemsstaterne underretter straks Kommissionen og de øvrige medlemsstater om, hvor store mængder frø der er mærket og tilladt bragt i handelen på deres område i henhold til denne beslutning.

Artikel 4

Denne beslutning er rettet til medlemsstaterne.

Udfærdiget i Bruxelles, den 11. april 2000.

På Kommissionens vegne

David Byrne

Medlem af Kommissionen

(1) EFT 125 af 11.7.1966, s. 2298/66.

(2) EFT L 25 af 1.2.1999, s. 27.